سيسيولينا

**سيسيولينا** (Cicciolina) (26 نوفمبر 1951 -) ممثلة ومخرجة ومنتجة بورنوجرافية مجرية ، اسمها الحقيقى آنا ايلينا ستالر (Anna Elena Staller) وهى مشهورة باسم ايلونا ستالر (Ilona Staller)

## نشأتها
right|thumb|250px|سيسيولينا
اتولدت سيسيولينا يوم 26 نوفمبر 1951 فى بودابيست عاصمة المجر ، وهى شخصية متعددة المواهب لأنها اشتغلت كمان فى السياسه و فى الغنا ، واتشهرت فى مصر بعدما اتكلم عنها الممثل الكوميدى المصرى احمد ادم فى مشهد من فيلمه الشهير معلش احنا بنتبهدل

سيسيولينا ابتدت شغلها سنة 1964 كموديل مع الوكالة المجرية للموديلات ، و فى اواخر الستينات اشتغلت عاملة فى فندق Budapest Luxury

## شغلها
thumb|250px
فى سنة 1970 سافرت سيسيولينا لايطاليا وهناك خدت الجنسية الايطالية بعدما اتجوزت مواطن ايطالى . و فى نفس السنة دخلت فى مجال البورنوجرافيا بعدما اكتشفها المخرج البورنوجرافى الايطالى الراحل ريكاردو سكيتشى (Riccardo Schicchi) و مثلت اكتر من 40 فيلم بورنوجرافى اشهرهم L'ingenua و La supplente و La liceale و Cicciolina amore mio و Porno Poker و Telefono rosso و Cicciolina e Moana (Mondiali) و Inhibition

فى سنة 1973 ابتدت سيسيولينا طريق الشهرة بعدما قدمت البرنامج الاذاعى ? Voulez-vous coucher avec moi اللى كان بيتذاع على محطة Radio Luna الاذاعية الايطالية ، و فى البرنامج ده اختارت لنفسها اسم سيسيولينا كاسم شهرة ليها بدل اسمها الحقيقى

فى سنة 1978 ظهرت فى برنامج C'era due volte على شبكة RAI (راديو وتليفزيون ايطاليا) على الهوا وهى معرية بزازها الاتنين ، ودى كانت اول مرة تحصل فى تاريخ التليفزيون الايطالى

فى سنة 1983 اسست سيسيولينا شركة Diva Futura لانتاج الافلام البورنوجرافية جوه الاستديوهات مع شريكها المخرج والمصور البورنوجرافى الايطالى الراحل ريكاردو سكيتشى (Riccardo Schicchi) ، و كان اول انتاج للشركة دى هو فيلم Telefono rosso سنة 1985

فى سنة 1987 نشرت سيسيولينا مذكراتها فى كتاب عنوانه Confessioni erotiche di Cicciolina

سيسيولينا ظهرت صورها وهى عريانة ملط فى طبعات مختلفة من مجله بلاى بوى فى اكتر من دولة فى العالم ، زى الارجنتين و امريكا و المجر و صيربيا و الميكسيك

## حياتها السياسية
[thumb|350px|سيسيولينا مع الممثل البورنوجرافى الراحل [دانييلى فارجاس (Daniele Vargas) فى مشهد من فيلم لينجينوا]]
المثير للدهشة ان سيسيولينا رغم انها ممثلة بورنوجرافية الا انها فى نفس الوقت من السياسيين المخضرمين فى ايطاليا ، و كانت عضو فى حزب الخضر واترشحت عنه فى انتخابات مجلس نواب ايطاليا سنة 1979 لكن فشلت . و فى سنة 1985 انضمت لالحزب الراديكالى واترشحت عنه فى انتخابات مجلس نواب ايطاليا سنة 1987 ونجحت المرة دى بعد ما كسبت 20 الف صوت واصبحت عضو فى مجلس نواب ايطاليا فى الفترة من سنة 1987 لغاية سنة 1992

بعد حل الحزب الراديكالى يوم 1 يناير 1989 ، استمرت سيسيولينا فى عضوية مجلس نواب ايطاليا كمستقلة . و بعد كده ابتدت بالمشاركة مع الممثلة البورنوجرافية الايطالية الراحلة موانا بوتسى (Moana Pozzi) والمخرج البورنوجرافى الايطالى الراحل ريكاردو سكيتشى (Riccardo Schicchi) فى اجراءات تاسيس حزب جديد اسمه حزب الحب (Partito dell'Amore) اللى كان البرنامج بتاعه بيعتمد على المطالبة بتقنين بيوت الدعارة وتطوير تعليم الجنس وتخصيص جناين للعشاق علشان يمارسوا فيها الجنس براحتهم ، وتم الاعلان عن تاسيس الحزب فى يوم 12 يوليه 1991 وبعدها على طول نقلت سيسيولينا عضويتها فى مجلس نواب ايطاليا من مستقلة الى عضو عن حزب الحب

الغريب ان سيسيولينا رغم انها كانت عضو فى مجلس نواب ايطاليا الا انها فى نفس الوقت كانت مستمرة فى تمثيل الافلام البورنوجرافية ده غير نشر صورها العريانة فى المجلات البورنوجرافية وهى لسه فى منصبها المهم . والاكتر من كده انها كانت بتعمل تصرفات مش طبيعية وبتقول كلام شاذ وهى بتمارس مهمتها كعضو فى مجلس نواب ايطاليا منها انها كانت بتلقى الخطب السياسية فى مجلس نواب ايطاليا و فى الحزب وقدام الجماهير وهى معرية بزها متعمدة ، ده غير انه قبل ماتبتدى حرب الخليج التانيه سنة 1991 كانت قالت خطبة فى مجلس نواب ايطاليا و كانت مذاعة على التليفزيون الايطالى على الهوا مباشرة اعلنت فيها انها بتعرض على الراحل صدام حسين رئيس العراق وقتها انه يعاشرها جنسيا فى مقابل انه يامر بالافراج عن الرهاين الاجانب اللى كانو محبوسين فى العراق فى الوقت ده

فى انتخابات مجلس نواب ايطاليا سنة 1992 اترشحت سيسيولينا عن حزب الحب لكن وقعت فى الانتخابات

فى شهر يناير 2002 حاولت سيسيولينا انها تترشح فى الانتخابات البرلمانية فى المجر بلدها الاصلية عن منطقة كوبانيا الصناعية فى العاصمة بودابيست ، لكن ماقدرتش تجمع توقيعات كفاية علشان تقدر ترشح نفسها كمستقلة غير حزبية . و فى نفس السنة رشحت نفسها فى الانتخابات المحلية عن مدينة مونزا الايطالية ووعدت الناخبين بتحويل مبنى معروف فى المدينة لكازينو مخصص لالعاب القمار لكن فشلت وماخدتش غير اصوات قليلة . و فى سنة 2004 رشحت نفسها لمنصب عمدة مدينة ميلانو بعدما وعدت الناخبين هناك بوعود مشابهة وبرضه مانجحتش

فى شهر اكتوبر 2002 وقت ماكانت العراق تحت الحصار الدولى ، عرضت سيسيولينا على الراحل صدام حسين رئيس العراق وقتها للمرة التانية انه يعاشرها جنسيا فى مقابل انه يسمح للجان التفتيش الدولية بدخول اراضى العراق للتفتيش عن اسلحة الدمار الشامل . و فى شهر ابريل 2006 قدمت نفس العرض ده للراحل اسامة بن لادن الزعيم السابق لتنظيم القاعده

## حياتها الفنية
[thumb|350px|سيسيولينا مع الممثلة البورنوجرافية [جلوريا جويدا (Gloria Guida) فى مشهد من فيلم La liceale]]
سيسيولينا سجلت اغانى كتيرة منها اغانى للاطفال ، وغنت عدد كبير من اغانيها على الهوا قدام الجمهور

اشهر اغنية لسيسيولينا هى اغنية Muscolo Rosso اللى سجلتها سنة 1987 واللى اتمنعت اذاعتها فى ايطاليا بسبب وجود كلمات حلفان وقسم كتيرة فيها ، لكن الاغنية دى نجحت نجاح كبير فى دول تانية وبالخصوص فى فرنسا وده طبعا بسبب عدم فهم المستمعين الاجانب للغة الايطالية ، و بعد انتشار الانترنت لقت الاغنية دى اقبال كبير لحد من المستمعين الطليان لانهم كانو عاوزين يسمعوها لاول مرة

سيسيولينا كانت سجلت اغانى تانية اتمنعت اذاعتها هى كمان ، لكن بعد كده ظهرت اغانى منها لما غنتها سيسيولينا بنفسها فى برامج التليفزيون اللى استضافتها على الهوا ، والاغانى الباقية ظهرت فى الافلام البورنوجرافية اللى مثلتها

## حياتها الشخصية
فى يوم 1 يونيه 1991 سيسيولينا اتجوزت الرسام والنحات الامريكى جيف كونز (Jeff Koons) اللى كان رسم لوحات و نحت تماثيل و خد صور فوتوغرافية كتيرة ظاهر فيها هو و سيسيولينا فى اوضاع جنسية مختلفة ، و فى سنة 1992 خلفت منه ابنها الوحيد لودڤيج ماكسيميليان (Ludwig Maximillian) 
[thumb|350px|سيسيولينا فى [روما عاصمة ايطاليا يوم 5 سبتمبر 1989 وقت ما كانت عضو فى مجلس نواب ايطاليا وهى رافعة شعارات ليبراليه]]
فى سنة 1994 اتطلقت سيسيولينا من جيف كونز (Jeff Koons) بسبب اصرارها على مواصلة شغلها فى مجال البورنوجرافيا قصاد رغبة جوزها فى انها تعتزل المجال ده ، و بعد الطلاق رجعت لايطاليا ومعاها ابنها وعلشان كده قامت معارك بينها وبين طليقها على حضانة الولد . و فى سنة 1998 حكمت المحكمة باحقية طليقها فى حضانة الولد لكنه ماقدرش ينفذ الحكم بسبب وجود الولد مع امه فى ايطاليا ، و فى سنة 2008 رفعت سيسيولينا دعوى على طليقها لامتناعه عن دفع نفقة ابنها

## تكريمها
فى شهر سبتمبر 2011 قررت الحكومة الايطالية منح سيسيولينا معاش سنوى اتقدر بمبلغ 39000 يورو تكريما ليها باعتبارها عضو سابق فى مجلس نواب ايطاليا ، وابتدت سيسيولينا تصرف المعاش ده اعتبارا من شهر نوفمبر 2011 بعدما وصلت لسن 60 سنة وقالت ساعتها انها فخورة بتكريم الحكومة الايطالية ليها

http://www.cicciolinaonline.com
http://everipedia.org/wiki/lang_en/cicciolina_pornographic
http://www.boobpedia.com/boobs/Cicciolina
http://www.wikiporno.org/wiki/Cicciolina
http://de.pornopedia.com/wiki/Cicciolina_(Ungarin)
http://www.freeones.com/cicciolina/profile
http://www.imdb.com/name/nm0580499
http://www.iafd.com/person.rme/perfid=cicciolina/gender=f/cicciolina.htm
http://www.adultfilmdatabase.com/actor.cfm?actorid=4869

## مصادر

## لينكات برانيه
* 

تصنيف:ممثلات بورنوجرافيات
تصنيف:مخرجات بورنوجرافيات
تصنيف:منتجات بورنوجرافيات
تصنيف:موديلات عريانة
تصنيف:ممثلات شبقيات
تصنيف:ممثلات بورنوجرافيات سحاقيات
تصنيف:موديلات بلاى بوى
تصنيف:بورنوجرافيين اشتغلوا فى السياسه
تصنيف:مجريين عاشو فى ايطاليا
تصنيف:طليان مجريين
تصنيف:مغنيات ايطاليات
تصنيف:اعلاميين طليان
تصنيف:سياسيين طليان
تصنيف:ممثلات بورنوجرافيات مجريات